Title: Guia didàctica del professorat
Course: Visual i plàstica 6è Primària 1r T

1. Descripció del curs

Amb aquesta proposta treballarem l’àmbit d’educació artística referent a l’educació visual i plàstica amb els i les alumnes de 6è de primària. Ho farem a través de moviments artístics dels Segles XIX i XX.

Durant el primer trimestre treballarem i aprendrem a partir de les obres i autors/es més rellevants de l’Impressionisme i el Modernisme.

Analitzant els aspectes més rellevants d’aquests dos moviments, l’alumnat realitzarà observacions analítiques que el portaran a crear i desenvolupar la creativitat utilitzant tècniques i característiques pròpies del estils esmentats.

Aquesta programació està pensada per dur-se a terme tant de forma aïllada només a l’assignatura de Visual i Plàstica o de forma conjunta amb l’àmbit de música i dansa.

A mesura que anem avançant en el coneixement d’aquests corrents artístics, l’alumnat anirà creant una carpeta d’aprenentatge o portfoli paral·lelament al seu aprenentatge i el desenvolupament de les competències, registrant i ampliant la informació que considerin més rellevant.

Per tal de crear aquesta programació didàctica, s’han tingut en compte els següents criteris d’elaboració:

1. Activitats que afavoreixin el desenvolupament competencial de l’alumnat tenint en compte les competències pròpies de l’àmbit artístic.
2. Diversitat de propostes obertes i flexibles perquè es puguin realitzar presencialment o telemàticament utilitzant diferents suports audiovisuals.
3. Realitzar propostes prou flexibles com per ser adaptades a la realitat de cada centre escolar i al seu projecte.
4. Ampli ventall de recursos focalitzats en les diferents èpoques i estils artístics més rellevants del segles XIX i XX.
5. Coneixement i treball a partir d’artistes referents femenins i masculins, per tal d’afavorir la paritat en aquest àmbit.
6. Potenciar la creativitat i l’expressivitat de l’alumnat mitjançant llenguatges artístics.

1r Trimestre

TEMA 1: IMPRESSIONISME I POST-IMPRESSIONISME (1865-1910)

L’impressionisme és un corrent estètic iniciat a França a la segona meitat del S. XIX coincidint amb la segona revolució industrial. Neix en un moment de gran desenvolupament econòmic i cultural, sobretot a ciutats com París, que passa a ser l'escenari de grans canvis urbanístics: apareixen els grans boulevards i les exposicions universals creen monuments emblemàtics com la Torre Eiffel.

Amb aquest creixement es consolida la burgesia dins la societat, que imposa nous costums, com per exemple, gaudir del camp com un lloc d’oci i no de treball com era fins aquell moment. Alguns autors i autores rellevants d’aquest corrent són:  Monet, Renoir, Van Gogh, Gustave Courbet, Degas, Berthe Morisot, Manet, Marie Bracquemond, Mary Cassat.

Pla de treball del Tema 1

1. La pintura impressionista: Avaluació inicial.
2. Compara i contrasta: Realisme i Impressionisme.
3. La subjectivitat i impressions.
4. La pinzellada i el color.
5. Espais i naturalesa.
6. Exposició i autoavaluació.
7. Qüestionari final.

TEMA 2: MODERNISME (1892-1902)

El Modernisme o Art Noveau és un moviment artístic que sorgeix a finals de segle XIX i principis del S.XX. Aquest moviment va ser anomenat com a Modernisme a Espanya mentre que a la resta d'Europa rebrà altres noms en funció del territori com ara: a França va rebre el nom de l’Art Noveau, a Itàlia Art Libero, Liberty o Floreale , a Anglaterra Modern Style, a Alemanya Jugendstil, a Àustria Sezession, etc.

El Modernisme es desenvolupà en el període que va rebre el nom de Belle Epoque i va tenir el seu auge entre 1890 i 1910. És característic d’aquesta època l’atmosfera de positivisme i optimisme en el progrés científic i industrial. Aquest estil va abarcar diferents i variades disciplines artístiques: arquitectura, joieria, pintura, arts gràfiques, ceràmica, mobiliari, interiorisme, etc.

Alguns i algunes autors/es rellevants d’aquest moviment són: Antoni Gaudí, Lluís Domènech Montaner (arquitectura), Alfons Mucha (il·lustració), Lluïsa Vidal (pintura), Margaret i Frances MacDonald.

 Pla de treball del Tema 2

1. Què en sabem del modernisme?
2. Realització d’un qüestionari d’avaluacio inicial.
3. Corbes, rectes i naturalesa: elements decoratius.
4. Alfons Mucha: Il·lustració modernista.
5. Vitralls modernistes.
6. Arquitectura modernista.
7. Ens avaluem i exposem.

2. Ubicació en el currículum i competències

Les activitats que es desenvoluparan mitjançant aquesta seqüència didàctica s’emmarquen en el currículum de l’àmbit artístic i, per tant, pretenen acompanyar l’alumnat en el desenvolupament de les competències pròpies d’aquest àmbit i, més concretament, les derivades de visual i plàstica.

Les competències que es desenvoluparan i s'avaluaran són les següents:

Dimensió Percepció, comprensió i valoració

Co 1 – Mostrar hàbits de percepció conscient de la realitat visual i sonora de l’entorn natural i cultural.

Atenció, Percepció, Participació, Autonomia i Responsabilitat.

Co 2 – Utilitzar elements bàsics del llenguatge visual i estratègies per comprendre i apreciar les produccions artístiques.

Visualització i anàlisi d’obres

Co 3- Comprendre i valorar elements significatius del patrimoni artístic proper de Catalunya i arreu.

Recull a la carpeta d’aprenentatge.

Dimensió interpretació i producció

Co 5- Emprar elements bàsics del llenguatge visual amb tècniques i eines artístiques per expressar-se i comunicar-se.

Tècnica Pictòrica (dibuix amb carbonet o llapis, pinzell i pintura, disseny estri...)

Dimensió imaginació i creativitat

Co 8- Improvisar i crear amb els elements i recursos dels diferents llenguatges artístics.

Procés creatiu

Originalitat, fluïdesa, flexibilitat i associació.

COMPETÈNCIES TRANSVERSALS

Competències bàsiques de l’àmbit digital

Dimensió tractament de la informació i organització dels entorns de treball i d’aprenentatge

Co 4. Cercar, contrastar i seleccionar informació digital tot considerant diverses fonts i entorns digitals.

Co 6. Organitzar i emprar els propis entorns personals digitals de treball i aprenentatge.

Dimensió comunicació interpersonal i col·laboració

Co 7. Realitzar comunicacions interpersonals virtuals i publicacions digitals.

ÀMBIT D’APRENDRE A APRENDRE

Dimensió autoconeixement respecte de l’aprenentatge

Co 1. Prendre consciència de les característiques personals respecte l’aprenentatge.

Dimensió aprenentatge individual

Co 3. Organitzar el propi procés d’aprenentatge i aplicar-hi les tècniques adients.

Dimensió aprenentatge en grup

Co 5. Utilitzar la interacció i les tècniques d’aprenentatge en grup.

ÀMBIT D’AUTONOMIA, INICIATIVA PERSONAL I EMPRENEDORIA

Autoconcepte

Co 1. Prendre consciència de les pròpies potencialitats i carències en els diferents àmbits

de la vida.

Creació i realització de projectes personals i col·lectius

Co 4. Implicar-se activament en la realització de projectes col·lectius

CONTINGUTS D’EXPRESSIÓ ARTÍSTICA A CICLE SUPERIOR

PERCEBRE I EXPLORAR

Continguts comuns

Percepció i exploració sensorial dels elements presents en l’entorn natural, cultural i artístic: els objectes, els materials, els sons...

Expressió en diferents llenguatges de les idees, emocions i experiències que desvetllen les manifestacions artístiques i culturals.

Interès pel coneixement del patrimoni artístic de Catalunya i el d’altres cultures.

Interès i curiositat per descobrir, gaudir i participar de les manifestacions artístiques que ofereix l’entorn: exposicions, espectacles, actuacions…

Paper social, cultural i religiós del patrimoni i les manifestacions artístiques. Incidència en la vida quotidiana de les persones i en la forma de pensar.

Influència de l’experiència cultural de l’entorn en la comprensió, interpretació i creació visuals, musicals i escèniques.

Apreciació de les habilitats i la imaginació dels creadors.

Valoració i respecte de les produccions d’un mateix i dels altres.

Satisfacció i emoció per l’experiència artística.

Percepció que a través de la implicació, de la resolució de problemes i de la constància s’arriba a la satisfacció en la comprensió, interpretació i creació.

Utilització dels mitjans de comunicació i d’Internet per obtenir informació sobre qüestions relacionades amb l’art i els contextos de producció i exposició artística.

 Continguts específics de visual i plàstica

Propietats dels materials, els colors, les formes (volums, línies, contorns, textures, grandàries i perspectives…) en les imatges, els objectes i en les obres artístiques.

Recursos formals del llenguatge audiovisual i de la seva funció expressiva i estètica (enquadrament, planificació, punt de vista, il·luminació).

Relació entre les qualitats perceptibles i el que pretenen les imatges i els objectes (informar, fer pensar, convèncer, persuadir).

Reconeixement de maneres de viure, de formes d’organització social i d’atribucions de temps i lloc en les imatges i els objectes.

Característiques (formals, materials i tecnològiques) en la creació d’objectes i d’imatges que han canviat o es mantenen al llarg del temps.

INTERPRETAR I CREAR

Continguts comuns

Terminologia que s’empra en la pràctica i la vivència de l’expressió artística visual, sonora i corporal.

Interès, valoració i respecte pel fet artístic i per les produccions artístiques pròpies i alienes.

Valoració de l’avenç en el propi aprenentatge.

Produccions artístiques (plàstiques, musicals i corporals) amb diverses tècniques i procediments a partir de la percepció sensorial, les experiències, la realitat, les idees i les emocions.

Creativitat i imaginació en l’expressió i comunicació artística.

Continguts específics de Visual i plàstica

Possibilitats comunicatives d’imatges, objectes, elements naturals, estructures geomètriques, materials i recursos digitals; possibilitats espacials en la intervenció bidimensional i tridimensional; accions que permeten els materials; possibilitats de la llum i dels mitjans artístics del passat i del present (imatge digital, vídeo, fotografia, instal·lació).

Construcció i caracterització de personatges, recreació d’espais imaginats, creació d’estructures, maquetes, decorats i exposicions.

Creació de missatges visuals mitjançant materials plàstics i tecnologies de la comunicació (imatge digital, vídeo, fotografia, instal·lació).

Equilibri, moviment, punts de vista, pla (general, mitjà, de detall), format (vertical, horitzontal, rodó).

Reutilització d’objectes i imatges de l’entorn amb la finalitat d’explicar visualment experiències, desitjos i valoracions crítiques.

Ús de representacions culturals (imatgeria popular i mediàtica, fotografies, objectes) en projectes artístics.

Terminologies pròpies dels llenguatges visuals: pintura, dibuix, escultura, espectacle visual, instal·lació, còmic, cartellisme, arquitectura, publicitat, gravat, collage, modelatge, construcció, fotografia, imatge digital, cinema-vídeo.

3. Metodologia emprada

La proposta de Visual i Plàstica d’aquest curs parteix d’una concepció constructivista de l’aprenentatge. La plàstica ha de ser significativa i funcional a partir d’una metodologia activa, vivencial, competencial, motivadora, creativa i lúdica basada en l’observació i anàlisi, l’educació sensorial i en l’experimentació directa de l’alumnat.

- Es comença a construir l’aprenentatge a partir de les vivències personals de cada alumne, del contacte amb tots els elements artístics visualitzats.
- Cal remarcar la importància de la participació activa de l’alumnat i les activitats amb grup cooperatiu, afavorint la competència social i ciutadana.
- És essencial partir de la globalitat i cercar i afavorir la relació de l’educació artística amb les altres àrees i l’entorn.
- En tot el procés d’adquisició dels coneixements es partirà, generalment, de l’anàlisi, l’observació i la percepció, seguida de la creació i la improvisació.
- Es promou el desenvolupament de l’autonomia personal que li permeti i li doni la seguretat per poder fer diferents creacions i petites improvisacions d’acord amb la competència d’autonomia i iniciativa personal.
- La metodologia proposada no es centra únicament en un mètode pedagògic, sinó que incorpora diferents mètodes d’ensenyament.

És imprescindible posar a l’abast dels alumnes un ventall ampli d’obres artístiques referents dels moviments que treballarem i de diferents caires: pintura, arquitectura, disseny d’elements quotidians, elements tecnològics i materials diversos per tal de crear i desenvolupar la creativitat, contribuint, entre altres, a la competència de tractament de la informació i competència digital i la competència d’aprendre a aprendre.

Visualització d’obres: En la presentació de les obres que visualitzarem sempre es farà una breu contextualització de l’època i l’autor, aprofundint més o menys segons l’etapa. En general totes les activitats d’observació i visualització han estat triades amb el propòsit d’aconseguir una experiència positiva de contacte amb l’art, amb els artistes, amb les seves obres i tècniques variades.

Anàlisi i reflexió: Tota visualització duta a terme, anirà acompanyada de l’anàlisi i reflexió de l’obra i els elements que conté. Aquestes reflexions es duran a terme de forma presencial (individualment, en parelles o equips de treball) o de forma virtual, mitjançant fòrums concrets de les diferents activitats plantejades.  D’aquesta manera, l’alumnat serà capaç d’interioritzar la pràctica de l’observació analítica que, conjuntament amb els companys, li servirà per tal d’apreciar produccions artístiques de diferents caires, estils, èpoques i autors.

Experimentació i creació: Mitjançant l’experimentació amb diferents materials, i a partir de les referències artístiques que s’ofereixen a l’alumnat al llarg d’aquest curs, es proposen una sèrie de creacions inspirades en aquests estils i corrents artístics en la que l’alumnat desenvoluparà la seva creativitat, ja sigui de forma individual, en parelles o eqLes activitats que proposa aquest curs promouen majoritàriament el treball en grup tot i que sempre partirem de la individualitat de cadascú. Aquests agrupaments es faran per parelles, grups de quatre o més persones o tot el grup. D’altra banda, són prou flexibles perquè es puguin modificar els grups, fer-ne variacions depenent de les característiques de cada centre i fins i tot es puguin fer individualment si les condicions ho requereixen.

Per poder atendre la diversitat de l’aula, oferir un aprenentatge entre iguals i que es puguin ajudar i aprendre’n els uns dels altres, cal tenir en compte que els grups siguin heterogenis i que hi puguin haver rotacions dels alumnes al llarg de les propostes.

4. Agrupacions dels alumnes

Les activitats que proposa aquest curs promouen majoritàriament el treball en grup tot i que sempre partirem de la individualitat de cadascú. Aquests agrupaments es faran per parelles, grups de quatre o més persones o tot el grup. D’altra banda, són prou flexibles perquè es puguin modificar els grups, fer-ne variacions depenent de les característiques de cada centre i fins i tot es puguin fer individualment si les condicions ho requereixen.

Per poder atendre la diversitat de l’aula, oferir un aprenentatge entre iguals i que es puguin ajudar i aprendre’n els uns dels altres, cal tenir en compte que els grups siguin heterogenis i que hi puguin haver rotacions dels alumnes al llarg de les propostes.

5. Recursos

Tots els recursos digitals necessaris per dur a terme aquesta programació didàctica estan inclosos al curs Moodle: Imatges de les obres analitzades, presentacions interactives i eines d’avaluació.

Pel que fa als recursos per a l’alumnat, serà necessari el material propi de l’àrea de visual i plàstica, concretament: làmines de dibuix, llapis, pinzell i pintures tempera o acrílica, regle, fang o plastilina i paper de colors transparent.

6. Activitats

Tema 1: L'Art Impressionista.

Activitats L'art impressionista.
Id | Activitat | Descripció | Tipologia | Format | Temps previst | Agrupaments | Avaluació
A1.0. | Avaluació de l'autonomia i iniciativa personal | Rúbrica de consulta i avaluació referent a l'autonomia, responsabilitat i participació al llarg de les activitats | Activitat de desenvolupament | text en línia |  | individual | escala NA, AS, AN AE. Rúbrica 4 punts
A1.1. | Qüestionari d'avaluació inicial | Qüestionari inicial per tal de prendre consciència dels coneixements previs amb els que comptes per a iniciar el tema de l'Impressionisme. | Activitat inicial | qüestionari en línia | 1/2h | parelles | numèrica
A1.2. | Qüestionari Compara i contrasta | Observació i anàlisi de dues obres. | activitat inicial | tasca | 1h | individual | numèrica
A1.3. | Subjectivitat i impressions: Creació Pictòrica 1 | Fer una creació pictòrica, de forma individual i utilitzant carbonet o llapis i sense pintar-la. Cal que l'obra representi el concepte “subjectivitat” i “impressió” | General | anotar carpeta aprenentatge | 1/2h | grups de 4-5 | escala NA, AS, AN, AE Rúbrica sobre 4
A1.4. | La pinzellada i el color:  Creació Pictòrica 2 | Crear una obra que compleixi amb les característiques apreses fins al moment (subjectivitat, emocions, pinzellada i color). Per a fer-ho, utilitzar pintura tempera o acrílica. | General | anotar carpeta aprenentatge | 1/2h | grups de 4-5 | escala NA, AS, AN AE. Rúbrica sobre 4
A1.5. | Espais i naturalesa: Creació Pictòrica 3 | Crear una obre tenint en compte les característiques treballades fins al moment però l'obra la faràs a l'aire lliure, com un autèntic pintor o pintora Impressionista! | Activitat final | tasca. fitxer d'imatge | 1h | individual | Escala NA, AS, AN AE, Rúbrica autoavaluació
A1.6. | Qüestionari avaluació de la creació | Autoavaluació | activitat final | tasca. qüestionari | 1h | individual | escala NA, AS, AN AE. Qualificació senzilla
A1.7. | Qüestionari final de l'Impressionisme | Qüestionari final | activitat final | tasca. qüestionari | 1/2h | individual | Escala NA, AS, AN, AE. Qualificació numèrica

Tema 2: L'Art Modernista.

Activitats L'art modernista.
Id | Activitat | Descripció | Tipologia | Format | Temps previst | Agrupaments | Avaluació
A2.0. | Avaluació de l'autonomia i de l'iniciativa personal | Rúbrica de consulta i avaluació referent a l'autonomia, responsabilitat i participació al llarg de les activitats | Activitat inicial | qüestionari | 1/2h | individual | Escala NA, AS, AN, AE. Qualificació senzilla
A2.1. | Qüestionari d'avaluació inicial del Modernisme | Qüestionari inicial per tal de prendre consciència dels coneixements previs amb els que comptes per a iniciar el tema de l'Impressionisme. | General | Tasca. Respondre fòrum en línia | 1/2h | individual | Escala NA, AS, AN, AE. Rúbrica 4 punts.
A2.2. | Corbes, rectes i naturalesa: elements decoratius. Disseny d'un estri. | Seleccionar un element d’ús quotidià (mànec d’una porta, una tassa, una cullera, una cadira...) i transforma'l en una creació modernista. | General | Tasca. fitxer d'imatge | 1h | individual | Escala NA, AS, AN, AE Rúbrica 4 punts.
A2.2. | Corbes, rectes i naturalesa: elements decoratius. Construcció de l'estri en 3D | Amb el teu disseny el teu disseny, construïr l'estri en 3 Dimensions amb fang o plastilina. | activitat final | tasca. respondre amb un fitxer de video/imatge | 1h i 1/2 | individual | Escala NA, AS, AN, AE. Rúbrica sobre 4 punts.
A2.3. | Alfons Mucha: Il·lustració modernista: Il·lustra't | A partir de l'obre d¡Alfons Mucha obra com a font d'inspiració, crear un autoretrat tenint en compte els elements comentats al fòrum (o a l'aula). | General | Tasca. Entrada al fòrum en línia | 1/2h | individual | Escala NA, AS, AN AE. Rúbrica 4 punts.
A2.4. | Vitralls modernistes: Creació de vitralls modernistes | Observar atentament vitralls modernistes i, en parella, establir quines són les característiques més rellevants. | General | Tasca. Respondre amb una entrada al fòrum en línia. | 1/2h | Individual | Escala NA, AS, AN, AE. Rúbrica 4 punts.
A2.5. | Antoni Gaudí: Arquitectura modernista. Dissenyem un edifici modernista. | En grup cooperatiu, dissenyar un edifici modernista que compleixi amb els estàndars característics d'aquesta època. | activitat final | Tasca. Respondre amb un fitxer d'imatge | 3h | En grup cooperatiu | Escala: NA, AS, AN, AE. Rúbrica 4 punts.
A2.6. | Autoavaluació de la creació arquitectònica | Autoavaluació | Activitat final | Tasca: respondre un qüestionari en línia | 1/2h | Individual | Escala: NA, AS, AN, AE. Qüalificació numèrica
A2.7. | Qüestionari final del modernisme | Qüestionari final | Activitat final | Respondre qüestionari en línia | 1/2h | individual | Escala: NA, AS, AN AE. Qüalificació numèrica

7. Avaluació

L’avaluació de les activitats descrites en aquesta seqüència didàctica es durà a terme a diferents moments: inicialment, durant el transcurs de les activitats i al finalitzar cadascun dels blocs; i utilitzant diferents primes: heteroavaluació i autoavaluació.

Pretenem que l’avaluació ens ofereixi una visió global de l’aprenentatge de l’alumnat, principalment focalitzada en el procés d’enriquiment, anàlisi i aprenentatge tant per l’alumnat com pel professorat.

Una reflexió que permet a l’alumne conèixer la seva situació en el procés d’ensenyament-aprenentatge i permet a la mestra l’opció de revisar el plantejament d’alguns dels elements que integren el procés. Aquesta ens donarà informació sobre l’assoliment dels continguts treballats, el nivell de desenvolupament competencial de l’alumnat i les destreses derivades del treball en equips cooperatius.

Per a cada competència que s’avalua pròpia de l’àmbit artístic i incloent les pròpies de l’àmbit digital, es facilita, en aquesta programació, les rúbriques i eines d’avaluació.