Title: Dissenyem un edifici Modernista
Course: Visual i plàstica 6è Primària 1r T

Ara que ja coneixem les característiques més rellevants del Modernisme, et toca posar-te al lloc d'un arquitecte d'aquest moviment.

En grup cooperatiu, heu de dissenyar un edifici modernista que compleixi amb els estàndars característics d'aquesta època.

Haureu de dissenyar com seria l'edifici per fora, quin disseny tenen les portes, les finestres, les baranes,...

Per fer-ho, pots seguir aquests passos:

1. Primerament feu un esbós amb les idees de tots els membres de l'equip.
2. Consensueu aquelles que més us interessin a tots o totes.
3. Penseu quina forma tindrà l'edifici (utilitzeu la naturalesa per inspirar-vos)
4. Penseu com seran els elements més concrets (detall de les portes, finestres...)
5. Dibuixeu l'edifici tenint molt en compte la proporció de tots els elements.
6. Pinteu la vostra obra amb la tècnica que preferiu.

A la tramesa: Hauràs de penjar una fotografia de la teva creació en aquest apartat.

*Recorda anar registrant, a la carpeta d'aprenentatge, les teves impressions, opinions i ampliacions del coneixement que vas adquirint.